作者:朱敦儒
標題:沁園春
內容:七十衰翁，告老歸來，放懷縱心。念聚星高宴，圍紅盛集，如何著得，華髮陳人。勉意追隨，強顏陪奉，費力勞神恐未真。君休怪，近頻辭雅會，不是無情。巖扃。舊菊猶存。更松偃、梅疏新種成。愛靜窗明幾，焚香宴坐，閒調綠綺，默誦黃庭。蓮社輕輿，雪溪小棹，有興何妨尋弟兄。如今且，趓花迷酒困，心跡雙清。